CELEX: 62007TJ0164
Обжалване
Публична служба
Длъжностни лица

1.
Длъжностни лица — Атестиране — Доклад за развитие на кариерата — Право на защита — Обхват
(член 43 от Правилника за длъжностните лица)
2.
Жалба — Правни основания — Правно основание, изложено за първи път в производството по обжалване — Недопустимост
(член 51 от Статута на Съда)
1.
В рамките на въведената от Комисията система за атестиране консултацията на апелативния оценяващ с оценяващия или с колеги
на работното място на длъжностното лице, което не се оценява при условията на състезателното начало, не може да се счита за
нарушение на принципа за зачитане на правото на защита, доколкото така събраните сведения не се различават от сведенията,
послужили за по-рано изготвените от оценяващия или заверяващия оценки, или, ако случаят е такъв, доколкото апелативният оценяващ
не възнамерява да ги приеме за уличаващи.
(вж. точки 28 и 29)
Позоваване на: Общ съд — 20 ноември 2007 г., Ianniello/Комисия, T‑308/04, все още непубликувано в Сборника, точка 73
2.
Когато се основава на факт, различен от факта, по който Съдът на публичната служба е трябвало да се произнесе, твърдението
пред Първоинстанционния съд, че заключение на Съда на публичната служба е погрешно, се равнява на въвеждане на ново правно
основание, което разширява предмета на спора и което не може да се излага за първи път в производството по обжалване. Правомощията
на сезирания с жалбата съд обаче се свеждат до преценка на правното разрешение във връзка с разискваните в първоинстанционното
производство правни основания.
(вж. точки 41 и 42)
Позоваване на: Съд — 1 февруари 2007 г., Sison/Съвет, C‑266/05 P, Сборник, стр. I‑1233, точка 95 и цитираната съдебна практика